tomron87/hebrew-wikipedia-sentences-corpus huggingface dataset:
הפקולטה על שם קרל פרידריך גאוס
הפקולטה לאדריכלות, הנדסה אזרחית ומדעי הסביבה
המחלקה להנדסה אזרחית ומדעי הסביבה
הפקולטה להנדסת חשמל, טכנולוגיית מידע ופיזיקה
הפקולטה למדעי הרוח ומדעי החינוך
האוניברסיטה הטכנולוגית של נאניאנג היא אוניברסיטת מחקר ציבורית בסינגפור, אשר נוסדה בשנת 1981. נכון לשנת 2020, לומדים במוסד כ-32,000 סטודנטים, ובכך היא אחת האוניברסיטאות הציבוריות הגדולות במדינה.
שטחי הקמפוס הראשיים ממוקמים בחלקה המערבי של סינגפור.
האוניברסיטה מעורבת בארגונים אקדמאיים רבים, ובהם התאגדות אוניברסיטאות האוקיינוס השקט (APRU), רשת האוניברסיטאות של איגוד מדינות דרום-מזרח אסיה (AUN), איגוד אוניברסיטאות חבר העמים הבריטי (ACU) והברית העולמית של אוניברסיטאות טכנולוגיות.
האוניברסיטה הטכנולוגית הוקמה בשנת 1981 על מנת להכשיר מהנדסים למשק המקומי.
בשנת הלימודים הראשונה למדו כ-582 סטודנטים בשלושה תחומי הנדסה – הנדסה אזרחית ובניין, הנדסת חשמל ואלקטרוניקה, והנדסת מכונות וייצור.
בשנת 1986 החלו לימודי תואר שני ובשנת 1990 כבר למדו באוניברסיטה למעלה מ-6,300 סטודנטים.
בשנת 2006 הפכה האוניברסיטה לאוטונומית יותר, בדומה לאוניברסיטה הלאומית של סינגפור.
הקולג' למדעי הרוח, האמנויות והחברה
דירוג QS לאוניברסיטאות – מיקום 26= (2024)
דירוג QS לאוניברסיטאות – מיקום 4 (2024)
האוניברסיטה הטכנית באיסטנבול (בטורקית: İstanbul Teknik Üniversitesi) היא אוניברסיטה טכנית ציבורית ובינלאומית, שממוקמת באיסטנבול בטורקיה.
האוניברסיטה אשר נוסדה בשנת 1773, היא האוניברסיטה הטכנית השלישית בוויתקותה בעולם.
בנוסף על כך, המוסד נחשב לאחד מן המוסדות האקדמיים הבולטים בטורקיה.
נכון לשנת 2020, לומדים באוניברסיטה כ-36,000 סטודנטים.
המוניטין של האוניברסיטה יוקרתי מאוד, היא נוטה לקבל בכל שנה רק כ-1% מתוך כמעט שני מיליון מועמדים.
האוניברסיטה הטכנית באיסטנבול מעורבת בוועידת בתי הספר האירופיים לחינוך ומחקר הנדסי מתקדם.
האוניברסיטה הטכנית באיסטנבול הוקמה בשנת 1773 על ידי מוסטפא השלישי כבית ספר להנדסה ימית.
בשנת 1795 החלו לימודי הנדסה צבאית במוסד למען מודרניזציה של הצבא העות'מאני.
בשנת 1845 החלו לימודי אדריכלות.
בשנת 1909 המוסד התרחב עוד יותר והחלו לימודי הנדסה אזרחית וציבורית.
המוסד הוכר כאוניברסיטה טכנית מודרנית בשנת 1928.
באוניברסיטה 99 תוכניות לתואר ראשון, 192 תוכניות לתארים מתקדמים, 14 פקולטות, מעבדה של 154.000 מ"ר ו -12 מרכזי מחקר.
האוניברסיטה האמריקאית של הקריביים (באנגלית ובצרפתית: American University of the Caribbean; בראשי תיבות: AUC) היא אוניברסיטה, הממוקמת בלה קאיה שבהאיטי.
האוניברסיטה הוקמה בשנת 1983, כמוסד ללא כוונת רווח המאורגן אך ורק למטרות חינוכיות ומדעיות.
האוניברסיטה פתחה את שעריה והחלה בתוכניות הוראה בשנת 1986.
בשנת 1989, עברה האוניברסיטה למקומה הנוכחי ולקמפוס מרווח של כ-5,700 מ"ר, שבנייתו מומנה על ידי אגודת בתי הספר ובתי החולים האמריקאים בעולם.
האוניברסיטה הבין-לאומית לכלכלה ולעסקים (בסינית: 对外经济贸易大学 - באנגלית: University of International Business and Economics; בראשי תיבות: UIBE) היא אוניברסיטת מחקר ציבורית הממוקמת במרכז בייג'ינג, בירת סין.
באוניברסיטה נלמדים לימודי תואר ראשון, תואר שני ולימודי דוקטורט בכלכלה, מינהל עסקים, פיננסים, משפטים, שפות זרות, מדיניות ציבורית, מדעי המחשב, יחסי חוץ, ועוד.
אוניברסיטת UIBE הוקמה בשנת 1951 בבייג'ינג על-ידי משרד סחר החוץ הסיני, והיא מוסד מחקר ציבורי המפוקח על ידי משרד החינוך ומשרד הכלכלה של המשטר הסיני.
היא דורגה במקום השני בקרב האוניברסיטאות המתמחות בתחום הפיננסיים, העסקים והכלכלה בשתיים מהמהדורות של דירוג האוניברסיטאות הסיניות Netbig.
בשנת 2015 היו רשומים ב-UIBE כ־16,100 סטודנטים, מתוכם כ-12,800 סטודנטים מסין ו-3,300 סטודנטים זרים מ-148 מדינות ואזורים.
האוניברסיטה נוסדה בשנת 1951 בשם "המכון לסחר חוץ בבייג'ינג", וסיפקה חינוך והכשרה לפקידי המשטר של סין - האחראים על מנהל העסקים הכלכלי והבינלאומי בסין, בהנהגת משרד סחר חוץ, המשרד לשיתוף פעולה כלכלי ומשרד החינוך.
האוניברסיטה הוגדרה על ידי ממשלת סין כ"אוניברסיטה מרכזית" כבר בשנת 1960 בזכות התוכניות האקדמיות שלה, ובשנת 1978 קיבלה הכרה כ"אוניברסיטה לאומית".
בשנת 1984 שונה שמה לשם הנוכחי.
במאי 1997 נכנסה לרשימת האוניברסיטאות ב"פרויקט 211", שהיא תוכנית ממשלתית שמטרתה להפוך כמאה אוניברסיטאות סיניות למוסדות אקדמיים איכותיים בעלי שם עולמי במאה ה-21. בשנת 2000 הפכה לאוניברסיטה ממלכתית תחת משרד החינוך, וביוני באותה שנה התמזגה עם מכון האוצר הסיני.
באוניברסיטה קיימים קורסים בלימודי מנהל עסקים בינלאומי, כלכלה, סחר בינלאומי, פיננסים, ניהול, משפט, מדעי המחשב, יחסים בינלאומיים, שפות זרות ותחומים נלווים.
האוניברסיטה משמשת גם כמרכז הכשרה לעובדי מדינה בכירים במשרד המסחר (שהיה בעבר המשרד לסחר חוץ, משרד קשרי חוץ ושיתוף פעולה כלכלי) תחת ממשלת הרפובליקה העממית של סין.
באוניברסיטה שוכן מרכז בייג'ינג להשכלה, תוכנית המיועדת בעיקר לסטודנטים אמריקאים הלומדים בסין ולוקחים קורסים בשפה הסינית, כמו גם קורסים אחרים הנלמדים באנגלית, המועברים על ידי מגוון פרופסורים מהאוניברסיטאות המובילות בבייג'ינג.
אוניברסיטת UIBE מדורגת במקום השני בשתי המהדורות האחרונות של דירוג האוניברסיטאות הסיניות של Netbig.
היא נמצאת לרוב במקום הראשון או השני בתחומי כלכלה, מימון ועסקים בינלאומיים בדירוג 200 האוניברסיטאות הסיניות על פי משרד החינוך הסיני.
בשנת 2013 דורגה האוניברסיטה במקום ה-14 בדירוג הכללי ובמקום השמיני בקבלה לתוכניות לימודי מדעים ומקצועות חופשיים.
בית הספר לכלכלה וסחר בינלאומי
בית הספר כולל שבע מחלקות ועשרה מרכזי מחקר.
בשנת 2001 בית הספר לבנקאות ופיננסים התמזג עם מכון האוצר הסיני לשעבר, שהיה ידוע כבית הספר לתואר ראשון של בנק העמים בסין וזכה לאישור מצד השלטון המרכזי הסיני.
בית הספר למנהל עסקים (המכונה UIBEBS) הוקם בשנת 1982 כמחלקה לניהול עסקים בינלאומיים, והוא השני בגודלו מבין 16 בתי ספר בקמפוס מבחינת היקף ההרשמה וגודל הסגל.
ההוראה והמחקר ב-UIBEBS כוללים תוכניות בחשבונאות, פיננסים, שיווק, מנהל עסקים וניהול משאבי אנוש.
בית הספר חבר בארגון הבינלאומי ללימודים מתקדמים במנהל עסקים (AACSB) ובארגון האירופי לשיפור איכות הלמידה (EQUIS).
בבית הספר למשפטים שנוסד בשנת 1984, נלמדים חוקי המשפט הסיני והמשפט הבינלאומי.
בית הספר מונה כ-50 חברי סגל במשרה מלאה, כאשר מחציתם עסקו כבוררים במוסדות בוררות מקומיים וזרים.
בית הספר ללימודי חוץ (SFS) הוקם בשנת 1954, ושמונה המחלקות בבית הספר הן חברות קבועות באגודות ההוראה והספרות הלאומיות.
הפקולטה מונה 21 פרופסורים מן המניין ו-33 פרופסורים עמיתים, ביניהם גם כמה מורים זרים.
בבית הספר יש תוכניות חילופי סטודנטים עם 20 אוניברסיטאות ממדינות אחרות.
בית הספר לחינוך בינלאומי (SIE) עוסק בגיוס סטודנטים בינלאומיים לתוכניות לימוד לתואר ותוכניות לימוד שאינן תואר.
קמפוס האוניברסיטה, המכונה "גני חווי", מכיל שבעה בניינים המשמשים כמעונות ובנייני כיתות.
בצפון-מערב הקמפוס נמצא בניין אקדמי מרכזי, ה-Boxue, שהיה בעבר שייך למכון האוצר הסיני.
בניין הוראה מודרני נוסף ממוקם בפינה הדרומית-מזרחית ושמו Mingyuan.
במרכז הקמפוס עומד מבנה בשם Chengxin.
אוניברסיטת UIBE הייתה אחת מהאוניברסיטאות הראשונות בסין שקיבלו סטודנטים זרים, כאשר המחזור הראשון החל בשנת 1954.
למעלה מ-70% מאוכלוסיית הסטודנטים הזרים מגיעים מהרפובליקה של קוריאה (דרום קוריאה).
נרשמה גם עלייה בהרשמה של סטודנטים ממערב אירופה (פינלנד, צרפת, גרמניה, איטליה) וצפון אמריקה.
סטודנטים יפניים, אינדונזיים, ווייטנאמים ותאילנדים מהווים גם הם חלק ניכר מהסטודנטים הזרים.
ביולי 2021 אישרה ההמועצה להשכלה גבוהה את פתיחת השלוחה של האוניברסיטה בפתח תקווה תחת השם "האוניברסיטה הסינית הבינלאומית בישראל (UIBE-ISRAEL)", ובאוגוסט שלאחר מכן נערך טקס הפתיחה בהשתתפות ראש העירייה רמי גרינברג, טקס שלווה במחאה מצד מתנגדים לפתיחת הקמפוס ובביקורת על כניסת מוסדות הממומנים על ידי ממשלת סין לישראל.
הקמפוס נסגר ב-2024 על רקע מלחמת חרבות ברזל ויחסה העוין של ממשלת סין לישראל בעקבות המלחמה.
בתקופת פעילותה סיים המחזור הראשון את לימודיו והמחזור השני צפוי היה לסיים את לימודיו בקמפוס בסין.
לשלוחה האוניברסיטה בישראל הייתה הנהגה דו־ראשית, סינית וישראלית, וסגל ההוראה והמחקר מורכב ממרצים סינים וישראלים.
נשיא האוניברסיטה היה השר לשעבר מתן וילנאי ונגיד האוניברסיטה היה פרופסור ג'יאנג צ'ינגז'ה, ששימש במקביל גם בתפקיד יו"ר הדירקטוריון ב-UIBE בבייג'ינג.
באוניברסיטה התקיים מסלול לתואר ראשון B.A.
תוכנית הלימוד ארכה כ-3 שנים, בה למדו קורסי מבוא וקורסים המחויבים במסגרת לימודי תואר ראשון (B.A.) במנהל עסקים וקורסים מתקדמים בתחומי שיווק, ניהול, מימון ומשפט תאגידי.
הלימודים כללו שתי נסיעות לימודיות לסין, בהן שולבו הסטודנטים בחברות סיניות גלובליות לטובת התמחות, היכרות עם השוק הסיני ולימוד השפה הסינית (מנדרינית).
באוניברסיטה פעל מכון מחקר שנוהל במשותף על ידי סגן הנשיא לעניינים אקדמיים פרופ' גדי רביד וסגן הנשיא למחקר ואסטרטגיה פרופ' ג'ון גונג.
המכון עסק במחקר בתחומי הניהול והכלכלה בין שתי המדינות.
האוניברסיטה ההונגרית לאמנויות יפות (בהונגרית: Magyar Képzőművészeti Egyetem בקיצור MKE) היא המרכז הלאומי להשכלה גבוהה באמנויות חזותיות בהונגריה.
הצורך לארגן השכלה גבוהה בתחום האמנויות בהונגריה הפך דחוף באמצע המאה ה-19, עם התחזקות הרומנטיקה הלאומית.
עד אז, אמנים הונגרים יכלו לקבל הכשרה רק באקדמיות זרות ומוסדות חינוך מחוץ לממלכת הונגריה והקמת בית ספר לאומי לאמנות הפכה לנושא חשוב יותר ויותר.
ה"אגודה הלאומית ההונגרית לאמנויות יפות" שנוסדה בשנת 1861 ובתוכה קמה היוזמה וההובלה של גוסטב קלטי, צייר ומבקר אמנות.
כתוצאה מכך, נפתח באוקטובר 1871, בבית שכור בטרזווארוש (רובע 6 של בודפשט דהיום) קודמתה של האוניברסיטה להכשרת אמנים ומורים לציור בשם "בית הספר המלכותי הונגרי לעיצוב ולהכשרת מורים לציור".
ברטלן סקיי ופרידייש שולק היו בין המורים הראשונים של המוסד שנוהל על ידי קלטי.
לאורך תולדות המוסד, בנוסף לרקטורים, צוות ההוראה התחזק באמנים בעלי שם בני זמנם, לא פעם יוצרים שהתהילה שלהם הייתה ידועה בחו"ל לא פחות מבית.
בין השנים 1948–1991 השפיעה שיטת המשטר החד-מפלגתי על בחירת סגל המוסד.
בין עשרות הרקטורים של המוסד נציין רק שניים:
פאל סיניאי מרשה הצייר המפורסם
פאל פטזאי הפסל חסיד אומות העולם
הבניין הראשי של האוניברסיטה ההונגרית לאמנויות יפות הוא בבודפשט ברובע השישי בשדרת אנדראשי 69–71
ניתן להגיש מועמדות לקורסי האמנות הבאים:
האוניברסיטה האיראנית למדע וטכנולוגיה (בפרסית: دانشگاه علم و صنعت ایران (תעתיק עברי: דנשגה-א'לם וסנאט-א' איראן; באנגלית: Iran University of Science and Technology - IUST) היא אוניברסיטת מחקר להנדסה ומדעים באיראן.
האוניברסיטה שוכנת בשכונת נרמק (نارمک) בצפון-מזרח טהרן.
אוניברסיטת איראן למדע וטכנולוגיה נוסדה בשנת 1929 כ"מכון הטכני הממשלתי" (Governmental Technical Institute), המוסד האיראני הראשון להכשרת מהנדסים.
בהמשך שונה שמו ל המכון מקצועי מתקדם (هنرسرای عالی.
המוסד הכשיר את בוגריו הראשונים בהנדסת מכונות (1932) ובהנדסה כימית (1935).
בשנת 1958 החל המכון לרשום סטודנטים לתואר שני תחת השם "המכון לטכנולוגיה של טהראן" (Tehran Institute of Technology - TIT).
בשנת 1963 הוא עבר למיקומו הנוכחי בשכונת נרמק בצפון-מזרח טהראן.
ב-1972 שודרג מעמדו ל"פקולטה למדע וטכנולוגיה של איראן" (Iran Faculty of Science and Technology), המוסד הציע תארים ראשונים ברוב תחומי ההנדסה ובכלל זה באדריכלות.
בשנת 1978 המוסד קיבל מעמד של אוניברסיטה ונקרא בשמו הנוכחי.
בשנת 1990 החלו לימודים לתואר שלישי בהנדסה אזרחית וחומרים ובשנת 1995 הוענקו תוארי הדוקטור הראשונים באיראן בתחומי הנדסת חומרים, הנדסה מטלורגית והנדסת רכב.
בנוסף לקמפוס הראשי בטהראן, יש לאוניברסיטה שני קמפוסים נוספים, ב: אראכ, וכן שניים בבנייה: ו.
באוניברסיטה האיראנית למדע וטכנולוגיה יש 15 בתי ספר, 83 תחומי לימוד.
מעל 5,500 סטודנטים לומדים בתוכנית לתואר ראשון, מעל 5,400 סטודנטים לומדים לתואר שני ומעל 940 לומדים לתואר שלישי.
בית הספר להנדסת חשמל: הנדסה אלקטרונית, הנדסת ביו-אלקטרונית, תקשורת, חשמל, בקרה.
בית ספר להנדסת מכונות: מכניקת מוצקים, מכניקת זורמים, ייצור, הנדסת אווירונאוטיקה, ביומכניקה.
בית ספר למדעי החומרים: יציקה, מטלורגיה תעשייתית, קרמיקה, ביו-חומרים (Biomaterial) .
בית הספר להנדסה אזרחית: הנדסת משאבי מים וסביבה, הנדסה גיאוטכנית וגיאו-סביבתית, הנדסת תחבורה, הנדסת מבנים, הנדסת גיאומטיקה (Geomatics Engineering).
בית ספר להנדסת תעשייה: הנדסת מערכות, ניהול תעשייה וייעול.
בית ספר להנדסת כימית, נפט וגז,
בית ספר לאדריכלות ועיצוב סביבתי.
עבודות מחקר מתקדמות באוניברסיטה האיראנית למדע וטכנולוגיה:
מבנים הידרולוגיים, במחלקה להנדסה אזרחית.
חומרים מתקדמים, במחלקה למדעי החומרים והנדסת מתכות.
מעבדת מחקר הידרודינמיקה, דינמיקת נוזלים ניסויית ונומרית, במחלקה להנדסת מכונות.
מחמוד אחמדינז'אד (תואר ראשון, שני, דוקטור, 1997).
הנשיא השישי של איראן, וראש עיריית טהרן לשעבר.
לשעבר, שר המדע, המחקר והטכנולוגיה האיראני.
עבדול רזה שייח'ול אסלאמי (AbdolReza Sheikhol Eslami, תואר ראשון, שני ושלישי).
מוחמד חוסיין סאפר חרנדי (Mohammad Hossein Saffar Harandi, BS) - שר התרבות וההכוונה האסלאמית האיראני לשעבר
סייד קאזם וזירי האמנה (BS) – שר הנפט האיראני לשעבר
מוחסן רזאי (BS) – לשעבר מפקד משמרות המהפכה, ומזכיר לשעבר של מועצת הבחינה היעילה של הרפובליקה האסלאמית של איראן
לשעבר שר החינוך האיראני לשעבר, נשיא אוניברסיטת פיימה נור (Payame Noor University).
לשעבר, שר טכנולוגיית המידע והתקשורת.
מהדי גזאנפרי (תואר ראשון משנת 1986).
לשעבר, שר התעשייה, המכרות והמסחר האיראני ושר המסחר.
אלירזה נאסירי (Alireza Nasiri, תואר ראשון משנת 1993) - מייסד תוכניות תואר מקוונות באוניברסיטת טהרן ואבי הייעור התעשייתי באיראן.
האוניברסיטה הבין-לאומית האימאם ח'ומייני (בפרסית: دانشگاه بینالمللی امام خمینی; בקיצור:IKIU), הידועה גם בשם הלא רשמי: אוניברסיטת קזווין הבינלאומית (Qazvin International University), היא אוניברסיטה בין-לאומית באיראן, שנוסדה לאחר המהפכה האסלאמית.
יש באוניברסיטה שבע פקולטות, 34 מחלקות, מרכז לימוד לשפה הפרסית לסטודנטים זרים (מעל 96 מדינות) וכן משרד לסטודנטים מצטיינים (Brilliant-Talent students' office), כדי לתמוך בהם מבחינות החינוך והרווחה.
האוניברסיטה הוקמה בשנת 1984 כמוסד חינוכי ובשנת 1991 הפכה לאוניברסיטה מחקרית, הכפופה למשרד המדע, המחקר והטכנולוגיה (Ministry of Science, Research and Technology).
קידום וטיפוח התרבות האסלאמית בעולם המוסלמי.
הפצת התרבות, ההגות, המדע והטכנולוגיה האסלאמיים, במרחב הבין-לאומי.
הצגת דמויות מפתח בעולם המוסלמי, במטרה לבסס את התרבות האסלאמית.
ניצול חידושים ופיתוחים מדעיים וטכנולוגיים לטובת איראן ומדינות אסלאמיות אחרות.
הכשרת מומחים, המחויבים לפעול להבאת מדינות האסלאם לעצמאות מדעית ותרבותית.
תרומה לפיתוח ההשכלה הגבוהה באיראן.
הקמפוס הראשי של אוניברסיטת האימאם ח'מיני הבינלאומית נמצא בקזווין, איראן.
ליד הקמפוס הראשי נמצאים פארק מדע וטכנולוגיה (הוקם ב-2006) וכן קומפלקס מגורים.
הקמפוס כולל את המוסדות והמבנים הבאים:
באוניברסיטה לומדים מעל 9,000 סטודנטים.
היא מדורגת במקום 44 בין המוסדות האקדמיים באיראן ובמקום 6,225, בעולם.
באוניברסיטה למדה פעילת זכויות האדם, האיראנית, נרגס מוחמדי.
טוסי (בפרסית: دانشگاه صنعتی خواجه نصیرالدین طوسی; בקיצור: KNTU) היא אוניברסיטת מחקר ציבורית השוכנת בעיר טהראן שבאיראן.
האוניברסיטה נקראת על שמו של נסיר א-דין א-טוסי, אסטרונום פרסי הנחשב לאחד הפרסים המלומדים והידועים בעולם.
רק האחוזון העליון של מועמדי בחינת הכניסה לאוניברסיטה באיראן מתקבלים אליה.
האוניברסיטה הוקמה ב-1928, לקראת סיום כהונתו של השאה רזא שאה פהלווי.
באותה התקופה היא נקראה "מכון התקשורת" (בפרסית: دانشکده مخابرات).
היא נחשבת לאחד ממוסדות המחקר הוותיקים ביותר הפועלים כיום באיראן.
משנות ה-50 עד שנות ה-70, האוניברסיטה התרחבה לתחומי האלקטרוניקה והחשמל.
ב-1955 הוקמה מחלקת הנדסה אזרחית, ובהמשך נוספו מחלקות בנושא הנדסה מכנית.
ב-1980 כל המחלקות האלו שולבו ליחידה בשם "קומפלקס האוניברסיטה הטכנית וההנדסית".
ב-1984, שם האוניברסיטה שונה לאוניברסיטת ח'אג'ה נסיר א-דין טוסי (ח'.
טוסי) וזאת כחלק מתהליך כולל יותר של המשרד לענייני מדע, פיזיקה וטכנולוגיה של איראן .
ב-2012, האוניברסיטה החלה לעבוד על פרויקטים בתחום ההיי-טק, וביניהם גם על מספר לוויינים, מכשירי רדאר ומסוקים עם 8 מושבים.
ב-2022 החלו הפגנות ענק באיראן בתגובה למותה של מהסא אמיני במהלך מעצר משטרתי.
ההפגנות הגיעו אף לאוניברסיטה הטכנולוגית ח'.
המשטר האיראני הגיב בדיכוי כוחני ובמעצרים המוניים.
הסטודנטים ניסו להשתלט על חלקים באוניברסיטה, והמשטר ניסה למנוע מהם באמצעות התקנה של דגלי חזבאללה ואמצעי שיטור.
האוניברסיטה הלאומית של קולומביה (בספרדית: Universidad Nacional de Colombia) היא המוסד האקדמי החשוב והגדול בקולומביה שבאמריקה הדרומית.
הקמפוס המרכזי של האוניברסיטה ממוקם בבוגוטה, בירת קולומביה, וקמפוסים נוספים נמצאים במדיין, מניסלס, פלמירה, לטיסיה, אראוקה ובאי סן אנדרס.
המתחם המרכזי שבבוגוטה שימש בעבר כנציגות של קיסר צרפת דאז נפוליאון, בימי שלטונו על ספרד ומושבותיה ברחבי יבשת אמריקה הדרומית, ובשנת 1819 הולאם המבנה לצורך אחזקת כלי נשק ואמצעי לחימה אחרים שבהם הקולומביאנים השתמשו כנגד ספרד וצרפת בשנים אלה.
המבנה הוסב לאוניברסיטה בשנת 1867.
האוניברסיטה נחשבת למוסד האקדמי הטוב ביותר בקולומביה, ואף בכל אמריקה הלטינית.
הלימודים האקדמיים באוניברסיטה מגוונים ומכסים את כל תחומי הידע.
יש בה כ-98 תוכניות לימודים לתואר ראשון, 88 סוגי התמחויות שונות, 118 תוכניות לימודים לתואר מוסמך ב-40 תחומים שונים ו-30 תוכניות לימודים לתואר שלישי.
זוהי אחת האוניברסיטאות היחידות במדינה שבהן מתרחש תהליך של פוסט-דוקטורט.
בסך הכל, ישנן כ-430 תוכניות לימוד.
אוכלוסיית הסטודנטים כוללת קרוב ל-40,000 סטודנטים הלומדים לתואר ראשון וקרוב ל-4,000 סטודנטים לתארים מתקדמים.
בין בוגרי האוניברסיטה הידועים ניתן למנות את: פרננדו בוטרו וגבריאל גארסיה מארקס.
הרב דוד שרבני שימש כמרצה באוניברסיטה בקתדרה לעברית.
האוניברסיטה הממלכתית של טביליסי איוון גַ'ווָחִישׁווִילִי (בגאורגית: თბილისის ივანე ჯავახიშვილის სახელობის სახელმწიფო უნივერსიტეტი) הידוע בעיקר בשם האוניברסיטה הממלכתית של טביליסי היא האוניברסיטה הראשית של גאורגיה והאוניברסיטה הגדולה ביותר בגאורגיה ובכל הקווקז, שנמצאת בטביליסי.
מספר הסטודנטים הרשומים בה מדי שנה עומד על כ-35,000 סטודנטים ומספר המועסקים עומד על כ-5,000 איש.
באוניברסיטה ישנן 22 פקולטות, ובכללם: הפקולטה למשפטים, מדעי הרוח, מדעי החברה, רפואה, עסקים ומדעי הטבע.
ספריית האוניברסיטה כוללת 3.6 מיליון ספרים וכתבי עת.
סניפים של האוניברסיטה מצויים בסוחומי, אוזורגתי, סיר'נאר'י, זוגדידי, פותי, ג'אוואחתי, כארתלי תחתית, מרנאולי ומצחתה.
בשנת 1999 נוסד "בית הספר הקווקזי לעסקים".
לאוניברסיטה קישרי שותפות קרובים עם אוניברסיטאות ומוסדות מחקר בארצות הברית, גרמניה, צרפת, הממלכה המאוחדת, רוסיה, ספרד, אוקראינה, טורקיה, שווצריה, פולין ואיראן.
המוסדות העיקריים הם אוניברסיטאות בזארבריקן, במברג, ינה וגטינגן.
הגוף המנהל את האוניברסיטה הוא המועצה האקדמית והוא מורכב מ-12 נציגים, שני נציגים מ-6 הפקולטות הראשיות באוניברסיטה.
אוניברסיטת טביליסי הוקמה מיד עם יסודה של הרפובליקה הדמוקרטית של גאורגיה, ביום הזיכרון למותו של דוד הבנאי, 8 בפברואר 1918, והייתה אחת מהפעולות הראשונות של הממשלה המנשביקית שעמדה בראשה.
מאוחר יותר, ב-5 בספטמבר 1995, הוקמה כנסייה בחצר האוניברסיטה, ונקראה על שמו של דוד הבנאי.
האוניברסיטה הוקמה על ידי ההיסטוריון ואיש האקדמיה הגאורגי, איוונה ג'ווחישווילי .
לפני כן הוא יסד יחד עם אנשי אקדמיה נוספים, בשנת 1917, את העמותה לייסוד אוניברסיטת טביליסי.
מבין אנשי האקדמיה שפעלו להקמת האוניברסיטה ניתן למנות את גריגול אחוולדיאני, שלווה נוצובידזה, דימיטרי אוזנדזה, גריגול צרתלי, אקקי שאנידזה, אנדראה רזמדזה, יוסב קיפשידזה, פטרה מליקישווילי ואכוויתמה תאקאישווילי.
פרופסור פטרה מליקישווילי, כימאי גאורגי נודע, היה הרקטור הראשון של האוניברסיטה, מינואר 1918 ועד דצמבר 1919. בטקס הכרזתו לרקטור הייתה באוניברסיטה פקולטה אחת בלבד.
הוא הוחלף בתפקיד על ידי מייסד האוניברסיטה איוון גַ'ווָחִישׁווִילִי, שכיהן בתפקיד עד יוני 1926.
בתקופת השלטון הסובייטי בגאורגיה הייתה האוניברסיטה נתונה לביקורת מחמירה של הבולשביקים.
באותה תקופה נוסדו על בסיס האוניברסיטה מוסדות אקדמיים רבים כמו האקדמיה הגאורגית למדעים ועוד.
בשנת 1989 הוחלף שמה לשם הנוכחי שלה על שם מייסדה.
זמן קצר לאחר הכרזת העצמאות של הרפובליקה של גאורגיה, בשנת 1991, הוחלף הרקטור המכהן, נודר אמר'לובלי בתמז גמקרלידזה, בלשן ואיש אקדמיה ידוע, ששימש בתפקיד חודשיים בלבד.
הוא הוחלף, בספטמבר 1991, באותר ג'פרידזה, שהוחלף אף זמן קצר לאחר מכן על ידי רוין מטרוולי, ושנה לאחר מכן, לאחר לחץ שהופעל ובעבודה קשה, הוכרה האוניברסיטה כמוסד עצמאי.
מעמד שאבד לה מאז שנת 1926.
בתקופת מהפכת הוורדים, בנובמבר 2003, הייתה קבוצה של סטודנטים מהאוניברסיטה פעילה בהנהגת התנועה.
כיום משמש המשפטן, גיאורגי חובואה, כרקטור האוניברסיטה מ-7 באפריל 2006. לפני כן הוא שימש כנשיא האקדמיה הגאורגית למדעים.
נינו בורג'נדזה - יושבת ראש הפרלמנט של גאורגיה ונשיאה זמנית של גאורגיה, לשעבר
ארנולד צ'יכובאווה - בלשן ופילולוג גאורגי ידוע
לאדו גורגנידזה - ראש ממשלת גאורגיה לשעבר
איראקלי אוכרואשווילי - פוליטיקאי גאורגי, שר ההגנה של גאורגיה לשעבר
זוראב ז'ווניה - ראש ממשלת גאורגיה לשעבר
ולדיסלב ארדזינבה - הנשיא הראשון של הרפובליקה הבדלנית של אבחזיה
גיאורגי ארסנישווילי - ראש ממשלת גאורגיה בין השנים 2000-2001
הרצל באזוב - משורר ומחזאי יהודי-גאורגי
דוד קזרשווילי - שר ההגנה של גאורגיה לשעבר
גיגי אוגולאווה - ראש עיריית טביליסי
זוראב צ'יאברשווילי - ראש עיריית טביליסי לשעבר
גיאה נודיה - שר ההשכלה והמדעים של גאורגיה
תמור יעקובשווילי - השר לענייני רה-אינטגרציה של המחוזות הבדלניים
זוראב נור'אידלי - ראש ממשלת גאורגיה לשעבר
נינו אבסדזה - עיתונאית ישראלית
איראקלי אלאסניה - פוליטיקאי גאורגי, לשעבר שגריר גאורגיה באו"ם
ניקה גילאורי - ראש ממשלת גאורגיה
דבורה ושמואל שניירמן - הוריו של אריאל שרון
מבין חברי הסגל הידועים היו:
גיולי אלאסניה - אימו של מיכאיל סאקשווילי
האוניברסיטה הממלכתית על שם איליה צ'בצ'בדזה (בגאורגית: ილიას სახელმწიფო უნივერსიტეტი) היא אוניברסיטה הנמצאת בבירת גאורגיה, טביליסי.
האוניברסיטה הוקמה בשנת 2006 כמיזוג של שתי אוניברסיטאות שאליהן צורפות מכוני מחקר שונים.
"האוניברסיטה הממלכתית לתרבות ושפות ע"ש איליה צ'בצ'בדזה התמזגה עם "אוניברסיטת סולחן סבא-אורבליאני" (במקור "המכון הפדגוגי ע"ש סולחן סבא-אורבליאני").
אליהן צורפו "האקדמיה לספורט וחינוך גופני, "הקולג' הפדגוגי ע"ש דוד גורמישווילי", "מכון המחקר לחינוך ע"ש יעקב גוגבשווילי" ו-"מצפה הכוכבים האסטרופיזי אבסתומני ע"ש ייבגני חַרַדזֶה" - מרכז למעקב סייסמולוגי ומכון זואולוגי.
סמל המוסד כולל שישה ספרים (בריבוע השמאלי העליון) המייצגים את ששת מוסדות החינוך שהתמזגו.
לאוניברסיטה הממלכתית על שם איליה צ'בצ'בדזה שבע פקולטות, בהן הפקולטה לחינוך, בלשנות, ושפות חוץ (לימודי השפה האנגלית הגרמנית והסלאבית, שירה לירית, לימודי המזרח התיכון וספרות השוואתית), הפקולטה לפילוסופיה ולמדעי החברה (פילוסופיה, סוציולוגיה, פוליטיקה ועיתונאות), הפקולטה למדעי החיים (ביולוגיה, ביוכימיה, גנטיקה, בוטניקה וזואולוגיה) והפקולטה לפיזיקה ולמתמטיקה.
באוניברסיטה ניתן לרכוש תארים ראשון ושני.
האוניברסיטה הממלכתית לרפואה של טביליסי (בגאורגית: თბილისის სახელმწიფო სამედიცინო უნივერსიტეტი) היא אוניברסיטה מובילה באירופה, הממוקמת בטביליסי שבגאורגיה.
נוסדה ב-27 בפברואר 1918 כהמכון לרפואה של טביליסי שהפך, ב-10 ביוני 1930, לפקולטה לרפואה באוניברסיטה הממלכתית של טביליסי.
לאחר עצמאות גאורגיה, בשנת 1992 הפכה לאוניברסיטה נפרדת בשמה הנוכחי.
כדי לקבל רישיון לעסוק ברפואה, נדרשים הסטודנטים להגיש עבודת מחקר, בשנה השישית ללימודיהם (לאחר שהשלימו את לימודי הבסיס, והלימודים הקליניים).
האוניברסיטה היגלונית (בפולנית: Uniwersytet Jagielloński, ובקיצור נפוץ UJ) היא אוניברסיטת מחקר ציבורית בקרקוב שבפולין.
האוניברסיטה נוסדה בשם "אקדמיה קרקובסקה" ב-1364 על ידי המלך קז'ימייז' השלישי "הגדול".
כיום זוהי האוניברסיטה השנייה בוותיקותה במרכז אירופה, לאחר אוניברסיטת קארל בפראג, ואחת מן העתיקות בעולם כולו.
האוניברסיטה חברה ברשת אוטרכט, בקבוצת קוימברה, באירופאום, בגילדת האוניברסיטאות האירופאיות עתירות המחקר ובאיגוד האוניברסיטאות האירופאיות.
ב-1817 שונה שמה לאוניברסיטה היגלונית לכבוד השושלת היגלונית של מלכי פולין.
באוניברסיטה שמור אחד מהגלובוסים העתיקים בעולם, גלובוס יגלוניקוס.
באוניברסיטה 15 פקולטות, חלקן ממוקמות במבנים היסטוריים מימי הביניים וחלקם במבנים מודרניים.
הפקולטה למשפטים - זוהי הפקולטה הוותיקה ביותר באוניברסיטה היגלונית, הפקולטה נוסדה עם קום האוניברסיטה בשנת 1364.
הפקולטה לרפואה - מתקיימות מספר תוכניות לימודים ובהן לימודי רפואה, לימודי רפואת שיניים ולימודי תזונה.
הפקולטה לרוקחות - בפקולטה לרוקחות 16 יחידות מחקר והוראה וכן מוזיאון בתחום הרוקחות.
הפקולטה למדעי הבריאות - בפקולטה נלמדים מקצועות כגון סיעוד, פיזיותרפיה, בריאות הציבור ורפואת חירום.
הפקולטה לפילוסופיה - הפקולטה כוללת את המכון לפילוסופיה, המכון לפדגוגיה, המכון לפסיכולוגיה, המכון ללימודי דתות והמכון לסוציולוגיה.
הפקולטה להיסטוריה - ניתן ללמוד מסלולים בתחומים ארכאולוגיה, אתנולוגיה, אנתרופולוגיה תרבותית, תולדות האמנות, לימודי יהדות ומוזיקולוגיה.
הפקולטה לבלשנות - לימודי הבלשנות מתמקדים בשפות שונות ובהן אנגלית, גרמנית, לימודים רומניים, לימודים קלאסיים.
הפקולטה ללימודים פולניים - הסטודנטים בפקולטה יכולים לבחור מסלולים כגון תקשורת חברתית, לימודי תרבות, תיאטרון או לימודים השוואתיים.
הפקולטה לפיזיקה, אסטרונומיה ומדעי המחשב - מוצעות תוכניות כגון אסטרונומיה, אסטרופיזיקה, ביופיזיקה, מדעי המחשב היישומיים.
הפקולטה למתמטיקה - ניתן להתמקד במתמטיקה עיונית, מתמטיקה שימושית, מתמטיקה פיננסית, הוראת מתמטיקה, וכן מוצע מסלול מתמטיקה ומדעי המחשב.
הפקולטה לכימיה - הלימודים מתקיימים בהתמחויות שונות כגון כימיה רפואית, סביבתית, מולקולרית, קיימות וכימיה ועוד.
הפקולטה לביולוגיה - בפקולטה פועלים המכון לבוטניקה, המכון למדעי הסביבה, המכון לזואולוגיה ומחקר ביורפואי.
הפקולטה לניהול - בפקולטה ניתן ללמוד מקצועות כגון פסיכולוגיה, עיתונאות, קולנוע וניו מדיה, כלכלה, מדעי המדינה, ניהול, מידענות.
הפקולטה ליחסים בין לאומיים ופוליטיקה - בפקולטה ניתן ללמוד לימודי פוליטיקה, לימודים אזוריים ולימודי תרבות בשפות פולנית, אנגלית, רוסית ואוקראינית.
הפקולטה לגאוגרפיה וגאולוגיה - בפקולטה פועלים המכון לגאוגרפיה והמכון ללימודים גאולוגיים.
הפקולטה לביוכימיה - מתקיימות תוכניות בביופיזיקה, ביוכימיה וביוטכנולוגיה.
דירוג QS לאוניברסיטאות: מקום 293= (2024)
בין בוגריה הבולטים ניתן למנות את המדען ניקולאוס קופרניקוס, האפיפיור יוחנן פאולוס השני וזוכי פרס נובל ויסלבה שימבורסקה ואיוו אנדריץ'.
בוגרים נוספים של האוניברסיטה כוללים:
יוחנן בדר - חבר כנסת
סטניסלב ויספיאנסקי - מחזאי ומשורר
האוניברסיטה המטרופולינית של טורונטו , היא אוניברסיטת מחקר ציבורית הנמצאת בטורונטו, אונטריו, קנדה.
במדד פופולריות להרשמה לאוניברסיטאות בשנת 2009, היא ממוקמת במקום השני בהעדפות בוגרי תיכון כאופציה הראשונה להרשמה לאוניברסיטאות בכלל קנדה עם למעלה מ-80,000 בקשות הרשמה.
באוניברסיטה לומדים יותר מ-47,350 סטודנטים ולמעלה מ-65,000 סטודנטים בתוכניות להכשרה מקצועית ודיפולמה.
האוניברסיטה ממוקמת במרכז דאון טאון טורונטו במספר בניינים, צפונית לכיכר דאנדס ומערבית לקניון איטון סנטר.
בשנת 2008 הייתה האוניברסיטה היחידה והראשונה המשתמשת בחלק מאולמות ההרצאות שלה בקומפלקס קולנוע של חברת AMC במהלך שעות היום.
בשנת 1852 במרכז הקמפוס בכיכר ג'יימס, אגרטון ריירסון ייסד את המוסד הראשון להכשרת מורים בפרובנציית אונטריו.
המוסד אכלס את המחלקה לחינוך ואת המוזיאון להיסטוריה ואמונות שברבות הימים הפך למוזיאון המלכותי של אונטריו.
המעבדה לחקלאות בקמפוס הפכה למכללת החקלאות של אונטריו ולאוניברסיטת גולף (University of Guelph).
מייסד האוניברסיטה אגרטון ריירסון היה מייסד בתי הספר הציבוריים באונטריו, ומייסד הוצאת הספרים הראשונה בשנת 1829.
בשנת 1948 הוקם המוסד לטכנולוגיה על שם ריירסון ושמו הוסב בשנת 1966 לטכניון ריירסון.
בשנת 1971 המוסד העניק את תעודת האוניברסיטה הראשונה לבוגריו והוכר רשמית על ידי המועצה להשכלה הגבוהה הקנדית כמוסד להשכלה גבוהה.
בשנת 1992 הייתה אוניברסיטת ריירסון לאוניברסיטה השנייה בטורונטו שזכתה להכרה בלימודי ההנדסה.
דגל האוניברסיטה נישא אל החלל במעבורת החלל קולומביה כהכרה מצד אגודת המהנדסים לתרומתה של האוניברסיטה במחקר עם האסטרונאוטית הקנדית רוברטה בונדר.
למעלה מ-9 מיליון דולר הושקעו במחקר בין השנים 1986–1992. בשנת 2001 שינה שוב המוסד את שמו לאוניברסיטת ריירסון.
האוניברסיטה מציעה 62 תוכניות לימוד לתואר ראשון ו-55 תוכניות לתואר שני ודוקטורט.
באוניברסיטה יש מעל 125 מעבדות ומכוני מחקר ומעל 20 מועדונים.
האוניברסיטה היא היחידה מבין שתיים באונטריו המציעה לימודי חלל, והיחידה באונטריו המציעה לימודי תואר שני בניתוח מרחבי (Spatial Analysis).
המחלוקת על שמה של האוניברסיטה
עם הקמתו נקרא המוסד על שם אגרטון ריירסון, מיסיונר ואיש חינוך קנדי שהיה מאדריכליה של מערכת הפנימיות של האינדיאנים הקנדים.
על רקע תהליך הפיוס עם העמים הילידיים של קנדה ובעקבות מעורבותו של ריירסון במערכת הפנימיות, החלו לצוף בעשור השני של המאה ה-21 קריאות לשינוי שמה של האוניברסיטה.
בשנת 2018, מינתה לראשונה האוניברסיטה סגנית-נשיא לשוויון והכלה כדי להתמודד עם המורשת של האוניברסיטה ועם מעורבותו של נושא שמה בדיכוי האוכלוסייה הילידית של קנדה.
באותה שנה, הוצב ליד פסלו של ריירסון במרכז הקמפוס שלט המספר על מעורבותו במערכת הפנימיות של האינדיאנים הקנדים.
בשנת 2021 התגלו קבריהם הלא מסומנים של 215 ילדים באתר שבו עמדה הפנימייה האינדיאנית בעיר קמלופס שבקולומביה הבריטית.
הגילוי עורר סערה ציבורית עזה בקנדה.
בעקבותיה, סירבו מספר חברי סגל וסטודנטים באוניברסיטה להשתמש בשם "ריירסון" והחלו להתייחס למוסד כ"אוניברסיטת X", וזאת בדרישה שהאוניברסיטה תשנה את שמה באופן רשמי ותתנער מהמורשת של ריירסון.
מספר שבועות לאחר גילוי הקברים הפילו מפגינים את פסלו של ריירסון במרכז הקמפוס של האוניברסיטה, השחיתו את הפסל, הסירו את ראשו, והשליכו את הראש למימי נמל טורונטו.
בעקבות זאת, הודיעה האוניברסיטה שפסלו של ריירסון לא ישוחזר או יוחלף.
באוגוסט 2021, חודשיים לאחר מכן, הודיעה האוניברסיטה שהיא מקימה צוות שיבחן את שינוי שמה של האוניברסיטה.
באפריל 2022 אישר חבר המנהלים של האוניברסיטה לשנות את שמה באופן רשמי לאוניברסיטה המטרופולינית של טורונטו, שמה הנוכחי.
בית הספר לניהול ע"ש טד רוג'רס
בית הספר על שם רוג'רס הוקם בהשקעה של למעלה מ-15 מיליון דולר מעל קניון איטון סנטר, הקניון הגדול ביותר בפרובינציית אונטריו.
בבית הספר נלמדים תוכניות שונות וביניהן תוכנית להסמכת בוגרי MBA.
הפקולטה להנדסה נחשבת לאחת הגדולות בקרב האוניברסיטאות באונטריו עם למעלה מ-4,100 סטודנטים ב-13 תוכניות שונות.
480 סטודנטים בלימודי תואר שני (6 תוכניות) ו-4 תוכניות ללימודי תואר שלישי.
האוניברסיטה הלאומית של אוסטרליה או האוניברסיטה הלאומית האוסטרלית היא אוניברסיטת הוראה ומחקר ציבורית הנמצאת בבירת אוסטרליה, קנברה.
האוניברסיטה נוסדה ב-1946 בחוק שחוקק בפרלמנט האוסטרלי.
האוניברסיטה מדורגת בעקביות בראש דירוגי האוניברסיטאות האוסטרליות, ובין האוניברסיטאות המובילות בעולם, ברבות ממערכות הדירוג הבין-לאומיות.
בנוסף לסטודנטים מרחבי אוסטרליה ישנם גם סטודנטים בין-לאומיים המגיעים אליה מ-100 מדינות.
בקרב סגל ובוגריה 6 חתני פרס נובל ו-49 מקבלי מלגת רודס.
בראש האוניברסיטה עומדת מועצה בת 15 חברים.
דייוויד צ'אלמרס משמש כמרצה בכיר לפילוסופיה וראש מרכז למחקר התודעה באוניברסיטה.
לאוניברסיטה תוכנית אסטרטגית לשנים 2022–2025.
האוניברסיטה נמנית עם ל"קבוצת השמונה", גוף המאגד את שמונה האוניברסיטאות הטובות באוסטרליה, שמטרתו לקדם את ההשכלה האקדמית ביבשת וחברה בארגון האוסטרלי אוניברסיטאות אוסטרליה והיא שייכת לקבוצה הלא רשמית בעלת הכינוי "אוניברסיטאות לבנים אדומות".
האוניברסיטה חברה בארגון מקוון להשכלה גבוהה שבסיסו באוסטרליה ונקרא אוניברסיטאות פתוחות אוסטרליה ושותפה בחברה הפרטית "אסטרונומי אוסטרליה" שהיא מוסד ללא כוונת רווח שחבריה כוללים אוניברסיטאות אוסטרליות וארגוני מחקר עם יכולת מחקר משמעותית באסטרונומיה.
האוניברסיטה (בית הספר למחקר באסטרונומיה ובאסטרופיזיקה) שותפה מייסדת בקונסורציום הבין-לאומי של מיזם טלסקופ מגלן הענק.
האוניברסיטה מאורגנת אקדמית לשבעה קולג'ים עם עשרים ושבעה בתי ספר ושני מכוני מחקר.
קווין ראד - פוליטיקאי, ראש ממשלת אוסטרליה ה-26
בוב הוק - ראש ממשלת אוסטרליה ה-23
הסגל המחקרי של האוניברסיטה כולל מספר זוכי פרס נובל:
בריאן שמידט - זוכה פרס נובל לפיזיקה בשנת 2011
פיטר דוהרטי - זוכה פרס נובל לפיזיולוגיה או לרפואה בשנת 1996
צינקרנגל - זוכה פרס נובל לפיזיולוגיה או לרפואה בשנת 1996 (יחד עם פיטר דוהרטי)
ג'ון הרסני - זוכה פרס נובל לכלכלה לשנת 1994
ג'ון קריו אקלס - זוכה פרס נובל לפיזיולוגיה או לרפואה לשנת 1963
הווארד וולטר פלורי - זוכה פרס נובל לפיזיולוגיה או לרפואה לשנת 1945
האוניברסיטה הטכנית הפלסטינית - כדורי (בעבר: מכון כדורי; בערבית: كلية فلسطين التقنية - خضوري, בתעתיק מדויק: כלית פלסטין אלתקניה - ח'צ'ורי) היא אוניברסיטה טכנית ומכון חקלאי בעיר טולכרם שבמערב השומרון.
המכון הוקם בשנת 1930 מכספי עזבונו של איש העסקים היהודי יליד עיראק סר אליס כדורי במקביל להקמת בית הספר החקלאי כדורי שליד כפר תבור.
רק כעבור זמן, כאשר קראו את הצוואה עצמה, התברר שלא הממשלה בארץ ישראל היא היורשת כי אם ממשלת בריטניה, וכי כדורי איפשר בצוואתו להשקיע את הכסף בארץ ישראל או בעיראק.
חיים ויצמן, נשיא ההסתדרות הציונית העולמית, הפעיל את אחיו של סר אליס, אליעזר כדורי, ובסופו של דבר הצליח להשיג החלטה שהכסף יושקע בארץ ישראל.
בסופו של דבר הוקמו שני בתי ספר חקלאיים על שם כדורי, האחד בטולכרם, שהוקם בשנת 1930, והשני ליד כפר תבור, בית הספר החקלאי כדורי.
לפי האנציקלופדיה העברית, בצוואתו הקדיש כדורי 140,000 ליש"ט להקמת בית ספר חקלאי בארץ ישראל.
הוא הניח סכום זה ל"ממשלת א"י" בהאמינו - על סמך הצהרת בלפור והחלטות ועידת סן רמו - שארץ ישראל מוכרת כשייכת כולה ליהודים.
הממונים שקיבלו את העיזבון בממשל המנדט הבריטי לא הכירו בכך שהיישוב היהודי בארץ ישראל זכאי להקים בכסף זה בית ספר חקלאי.
לאחר דיון משפטי ממושך קבע הנציב העליון כי מכספי עזבונו יוקמו שני בתי ספר חקלאיים על שם כדורי, ואלה הוקמו על ידי ממשלת המנדט הבריטי.
אחרי דין ודברים עבר הכסף לרשות ממשלת הארץ והיא חילקה אותו לשתי קרנות: באחת הוקם בית הספר החקלאי כדורי ליד הר תבור ובאחת - בית ספר לערבים בטולכרם.
המתכנן של מבנה בית הספר היה אוסטן סיינט בארב הריסון, אשר שימש כאדריכל ראשי של מחלקת העבודות הציבוריות בשלטון המנדט הבריטי בארץ ישראל.
בית הספר פתח את שעריו לתלמידים ב-1930. עם הקמתו, היה למכון מנהל אנגלי ואופיו היה קולוניאלי בריטי.
אדמות המכון השתרעו על שטח של כ-600 דונם.
בנוסף לאדמה חקלאית כלל המכון משקי פרות, כבשים, ותרנגולות.
במהלך המרד הערבי הגדול נסגר בית הספר ובמבנהו שוכנו חיילים של הצבא הבריטי.
בשנת 1939 נפתח בית הספר מחדש בניהולו של עכרם ריקבי, שקודם לכן היה סגן מנהל בית הספר.
בשנת 1944 מונה אחמד טוקאן למנהל בית הספר.
בעקבות הסכמי שביתת הנשק לאחר מלחמת העצמאות איבד המכון את רוב אדמותיו החקלאיות (כ-200 דונם) שנותרו מעברו הישראלי של הקו הירוק.
בין מלחמת העצמאות למלחמת ששת הימים הפכו השלטונות הירדניים את המכון לבית ספר טכני לחקלאות שהעניק תעודה במדעי החקלאות.
בתקופה זו עבדאללה עזאם, ממייסדי הג'יהאד העולמי, למד ולימד חקלאות במכון.
לאחר מלחמת ששת הימים נזנח האופי החקלאי של המכון, והושם דגש על המקצועות התעשייתיים.
אחרי הסכמי אוסלו והקמת הרשות הפלסטינית
עם התחלת תהליך השלום והסכמי אוסלו נעשה ניסיון להחיות מחדש את החוות החקלאיות ואת משק הפרות, והוקם מרכז מידע וייעוץ בנושאי חקלאות.
ב-2007 הוכרז המכון כאוניברסיטה טכנולוגית על ידי הרשות הפלסטינית.
באוניברסיטה ארבע פקולטות: הנדסה וטכנולוגיה, מדעים וחינוך, מנהל עסקים ומדעי החקלאות.
חלק מהמבנים הקיימים וכ–80 דונם הוקצו לשלוחה של אוניברסיטת א-נג'אח הממוקמת בשכם.
משפחת כדורי תרמה למכון אגף חדש ללימודי מדעים.
בקצה המערבי של שטחי הקמפוס היה קיים בעבר מוצב צבאי בשטח של כ־20 דונם, מצידה המזרחי של גדר ההפרדה בצמוד לאזור תעשייה ניצני שלום.
המוצב פונה ב־2006 וחלק משטחו משמש כיום כמטווח צבאי ישראלי.
ב-30 באוגוסט 2007 הכריז הדיקן בפועל דאז ד"ר מוטסים באבאע על הסמכתו הרשמית של המוסד במעמד של אוניברסיטה.
האוניברסיטה הטכנית של ריגה (בלטבית: Rīgas Tehniskā universitāte) ממוקמת בעיר ריגה, בירת לטביה.
המוסד הוקם לראשונה בשנת 1862 והיה מכון להשכלה גבוהה בתחום הטכני הראשון בתחומי האימפריה הרוסית.
בשנת 1896 הלימודים החלו להתקיים בשפה הרוסית.
במהלך מלחמת העולם הראשונה סגל המכון הועבר למוסקבה ואוניברסיטה פעלה שם.
בשנת 1918 חלק מהמרצים חזרו ללטביה העצמאית והם היו בסיס להקמת אוניברסיטת לטביה, היתר נשארו ברוסיה הסובייטית.
בשנת 1958 הוחלט להפריד את הוראת מקצועות הנדסה מאוניברסיטת לטביה ולהקים מחדש את האוניברסיטה הטכנית.
שמה היה המכון הפוליטכני של ריגה.
בשנות ה-70 של המאה ה-20 החל מעבר הדרגתי של קמפוס המוסד למקום חדש באי קיפסלה, בגדה המערבית של דבינה המערבית.
המעבר זה הסתיים רק בשנת 2021 כאשר פונה בניין אחרון במרכז העיר.
בשנת 1990 המוסד החליף את השם לשם הנוכחי.
כמו כן, הופסקו בהדרגה לימודים בשפה הרוסית ועתה הלימודים מתקיימים בלטבית ולסטודנטים זרים באנגלית.
וילהלם אוסטוולד - כימאי, חתן פרס נובל לכימיה.
פול ולדן - כימאי בעל המצאות חשובות
איגנצי מושצ'יצקי - נשיא פולין לפני פלישת הגרמנים
ברונו אבקנוביץ' - ממציא פולני
ולדיסלב אנדרס - קצין ומדינאי פולני
האוניברסיטה הלאומית של ג'ובה, נקראת גם אוניברסיטת ג'ובה היא אוניברסיטה ציבורית בעיר ג'ובה שבדרום סודאן.
הקמפוס המרכזי של האוניברסיטה נמצא בג'ובה, עיר הבירה, של דרום סודאן.
האוניברסיטה הלאומית של ג'ובה נוסדה בשנת 1977 בזכות הצורך לחינוך גבוה באזור דרום סודאן.
במהלך מלחמת האזרחים השנייה של סודאן, בין השנים 1983-2005, הועתקה האוניברסיטה לח'רטום, למען ביטחונם של הצוות והסטודנטים.
ב-2006, החליטה הממשלה לשנות את שמה של האוניברסיטה לאוניברסיטה הלאומית של ג'ובה.
לאחר השגת העצמאות ביולי 2011 הועברה האוניברסיטה חזרה למקום בו נוסדה לראשונה בג'ובה.
נכון ל-2012 האוניברסיטה היא אחת משש אוניברסיטאות ציבוריות הקיימות בדרום סודאן.
אוניברסיטת ניז'ני נובגורוד הממלכתית על שם ניקולאי לובצ'בסקי היא המכון האקדמי הגדול והוותיק ביותר בניז'ני נובגורוד וסביבתה.
האוניברסיטה כוללת 19 פקולטות, 132 קתדרות וששה מכוני מחקר מדעיים.
האוניברסיטה נפתחה בינואר 1916, ובשנים 1932–1990 נודעה כאוניברסיטת גורקי הממלכתית.
ב-2009 קיבלה מעמד של אוניברסיטת מחקר לאומית.
האוניברסיטה נחשבת למעסיקה השלישית בגודלה בניז'ני נובגורוד, אחרי מפעל הרכבים של גורקי וחברת הרכבות העירונית.
מוטו האוניברסיטה הוא למעשה אמרה המתנוססת במבואת הכניסה למתחם, מילים שאמר, יליד העיר ובוגר האוניברסיטה, המתמטיקאי ניקולאי לובצ'בסקי: "כאן במקום הזה צריכים לבוא, הצעירים שלא שומעים מילים ריקות בלי שום מחשבה, צלילים מסוימים נטולי משמעות.
אלה לומדים כי כל אלה קיימים למעשה...".
האוניברסיטה נפתחה בינואר 1916 כאחת משש אוניברסיטאות עממיות ברוסיה (לצד רוסטוב ופרם ואחרות).
באותה עת האוניברסיטה הייתה למוסד להשכלה גבוהה הראשון בעיר.
ב-1918 המכון הפוליטכני של ורשה היה לחלק מהאוניברסיטה ובאותה שנה הפכה לאוניברסיטה ממלכתית, הממומנת ישירות על ידי המדינה.
ב-1921 ירד מאוד מספר הפקולטות באוניברסיטה, בעקבות צו ממשלתי שפירק את כל הפקולטות להיסטוריה ופילולוגיה ברחבי המדינה כולה והפיכתן לפקולטות למדעי החברה.
באפריל 1930 האוניברסיטה פורקה אך כעבור שנה הוקמה מחדש.
במהלך שנות ה-30 של המאה ה-20 האוניברסיטה הורחבה לפעילויות בתחומים נוספים בין היתר הודות למאמצים של אלכסנדר אנדרונוב שפיתוח אסקולה לתורת הבקרה.
תלמידו יורי ניימרק הוביל להקמת פקולטה לקיברנטיקה ומתמטיקה חישובית.
מאז מרץ 1956 האוניברסיטה נקראת על שם ניקולאי לובצ'בסקי.
המרכז לביולוגיה מולקולרית ואקולוגיה אזורית
בוריס נמצוב, סגן ראש ממשלת רוסיה, שר בממשלה
סרגיי קיריינקו, ראש ממשלת רוסיה לשעבר
האוניברסיטה הלאומית של קורדובה (בספרדית: Universidad Nacional de Córdoba או בקיצור: UNC) היא אוניברסיטה ציבורית הממוקמת בעיר קורדובה, בירת פרובינציית קורדובה שבארגנטינה.
היא נוסדה בשנת 1613 ובכך היא האוניברסיטה הוותיקה ביותר בארגנטינה ובין העתיקות בדרום אמריקה ובאמריקה הלטינית.
בשנים האחרונות חל גידול במספר התלמידים והצוות ובתוכניות הלימודים, ובכך התבסס מעמדה כאוניברסיטה השנייה בגודלה בארגנטינה (אחרי אוניברסיטת בואנוס איירס).
בשנת 1610 יסדו הישועים, שהתיישבו בשנים ההן במדינות אמריקה, בית ספר לחבריו במתחם וחוות הישועים בקורדובה, בו לימדו פסיכולוגיה ותאולוגיה.
בשנת 1613 התרחב בית הספר והחלה מגמה של לימודי השכלה גבוהה, הוקמה ספרייה (שחלקה השתמר עד היום) וכמה שנים לאחר מכן הוכרז רשמית על הקמת האוניברסיטה.
במשך כמה מאות שנים נשמר הסטטוס קוו שבו השליטה באוניברסיטה הייתה בידי אנשי הדת הישועים, למרות הליברליות שפרחה אז באוניברסיטאות אחרות באמריקה.
בשנת 1918 פרצה מחאה של הסטודנטים באוניברסיטה שדרשו חופש ודמוקרטיה.
תנועת המחאה שזכתה לתמיכת הממשלה בראשות איפוליטו איריגוז'ן, נלחמה למען ביצוע רפורמות באוניברסיטה והצליחה להעביר את הרפורמות הדרושות לכך.
האוניברסיטה ממוקמת במרכז העיר ומורכבת מלמעלה מ-20 מבנים המשרתים את הפקולטות והמגמות השונות.
מבני האוניברסיטה בנויים סביב חלל עגול מרכזי אשר בעבר שכן בחלל זה גן בוטני, אך כיום שרדו רק מספר ערוגות עם עצים ושיחים.
המבנים עשויים מאבן ומלבנים, והחצר שלה מוקפת באכסדראות מרווחות.
הרצפות ובסיסי העמודים השונים עשויים משיש.
הכניסה הראשית לאוניברסיטה והיכל הכבוד היא דרך דלתות מגולפות, והחלונות מתוארכים לשלהי המאה ה-19. ספריית האוניברסיטה מכילה כתבים ומסמכים רבים של הישועים.
ישנם 13 פקולטות ובתי ספר באוניברסיטה.
קרלוס מנם, נשיא ארגנטינה בין השנים 1989–1999.
הקטור חוסה קמפורה, נשיא ארגנטינה בשנת 1973.
חוסה גספר רודריגס דה פרנסיה, הנשיא הראשון של פרגוואי.
ברנרדו וידנה, כירורג לב וריאות, פרופסור לכירורגיה באוניברסיטת תל אביב, ייסד וניהל את מחלקת ניתוחי חזה ולב בבית החולים איכילוב (1980–1989), ייסד וניהל את מחלקת ניתוחי חזה ולב במרכז רפואי קפלן (1989), ניהל את מחלקת ניתוחי חזה ולב בבית החולים בלינסון (1990–2006).
האוניברסיטה הממלכתית של מוסקבה לגאודזיה וקרטוגרפיה היא האוניברסיטה היחידה ברוסיה ללימודי גאודזיה וקרטוגרפיה ואחת מהאוניברסיטאות הראשונות בעולם למקצועות אלו.
בית ספר לגאודזיה נפתח לראשונה בשנת 1779 במוסקבה.
בשנת 1835 הוא קיבל זכויות של מוסד להשכלה גבוהה.
בשנת 1873 המוסד עבר לבניין חדש שמשמש אותו גם כיום, לצד בניינים חדשים שנבנו לצורך הרחבתו.
בשנת 1930 המוסד פוצל לשתי האוניברסיטאות הקיימות כיום בצמוד אחת אל השנייה.
כיום היא בעלת שבע פקולטות.
ליד האוניברסיטה פועלת סיפרייה שכוללת חצי מיליון ספרים בנושאי הלימוד.
האוניברסיטה נמצאת בצמוד אל "האוניברסיטה הממלכתית של מוסקבה לניהול קרקע" שהייתה בעבר חלק מן האוניברסיטה.
מדעני האוניברסיטה לקחו חלק פעיל בחקר הירח והכנות מפות על בסיס חומר שהתקבל מחלליות שצילמו אותה.
בשנת 2004 על שמה של האוניברסיטה נקרא אסטרואיד 11785 Migaic.
האוניברסיטה הממלכתית של מוסקבה לניהול קרקע היא האוניברסיטה הממלכתית והיחידה ברוסיה, ללמודי ניהול ותכנון שימושי קרקע, קדסטר, שמאות מקרקעין, ותכנון ערים ואזורים.
האוניברסיטה הוקמה בשנת 1779 במוסקבה ביחד עם "האוניברסיטה הממלכתית של מוסקבה לגאודזיה וקרטוגרפיה" הצמודה אליה כיום לכדי מוסד אקדמי אחד עד לפיצולה לכדי שתי אוניברסיטאות נפרדות.
לאחר תקופת ברית המועצות בשנת 1930 הוחלט לפצל את האוניברסיטה לשני מוסדות סמוכים.
בשנת 1942 נפתחה גם מחלקה צבאית להכשרתם של אנשי צבא העוסקים בתחום בדומה אל מוסדות אקדמיים אחרים בתקופה הקומוניסטית.
האוניברסיטה הלאומית של אירלנד ; באירית: Ollscoil na hÉireann), היא מערכת של אוניברסיטאות פדרליות לאומיות וקולג'ים מוכרים, שהוקמו באירלנד בעקבות "חוק האוניברסיטאות האיריות" (1908).
האוניברסיטאות הן עצמאיות בכל המובנים, מלבד הענקת התארים האקדמיים, המבוצעת על ידי המושב המרכזי של האוניברסיטה הלאומית בדבלין.
לאוניברסיטה ארבעה סניפים מרכזיים בדבלין, קורק, גולוויי ומיינות', וכן חמישה קולג'ים בדבלין ובשאנון.
בסיס האוניברסיטה במספר קולג'ים שהוקמו ב-1845 בקורק, גאלוויי ובלפסט, אוחדו ב-1849 ועברו מספר גלגולים, עד שברפורמות של 1908 הן הופרדו מ"אוניברסיטת המלכה של בלפסט" והפכו ל"אוניברסיטה הלאומית".
ברפורמות של 1997 צורפו אליה מספר פקולטות במיינות'.
האוניברסיטה הלאומית למחקר גרעיני היא אחת מן האוניברסיטאות הטכניות הבולטות ברוסיה.
מטרתו המקורית של המכון הייתה לאמן אנשי מקצוע לצורכי הצבא הסובייטי ולתוכניות הגרעין.
בשנת 1953 שונה שמו של המכון והוא נקרא בשם מכון להנדסה פיזית במוסקבה (: Московский инженерно-физический институт), שם אותו נשא עד לשנת 2009.
ב-8 באפריל 2009 שונה מעמדו של המכון והוא הפך לאוניברסיטה וזאת מכוח צו נשיאותי מיום 7 באוקטובר 2008 והוראת ממשלת רוסיה מיום 8 באפריל 2009. מטרתה של האוניברסיטה היא להכשיר מומחים בתוכניות חינוך מקצועיות וכן לקיים פעילות מדעית.
באוניברסיטה תוכניות לימוד לתואר בוגר, תואר שני ותוארי מחקר לתואר שלישי בפיזיקה, מתמטיקה, מדעי המחשב ותחומים נוספים.
ב-MEPhl פועל כור מחקרי בהספק 2 מגה-ואט ובו בריכת מיום כבדים וכן גלאי נייטרינו לקרינת צ'רנקוב.
באוניברסיטה לומדים כ-35 אלף תלמידים בקמפוסים במספר ערים.
בקמפוס המרכזי במוסקבה לומדים כ-7,000 תלמידים (בהם כ-900 תלמידים זרים).
תוכנית הלימודים לתואר ראשון אורכת בדרך כלל 4-5.5 שנים ובחלק מתוכניות הלימוד אף שש שנים.
בשתי שנות הלימוד הראשונות תוכנית הלימודים לתואר ראשון מורכבת אך ורק מקורסי חובה המתמקדים במתמטיקה, פיזיקה, עבודת מעבדה ושיעורי אנגלית.
עם תום שתי שנות הלימוד הראשונות מתקבלים התלמידים לתוכניות התמחות שונות על בסיס הישגיהם.
החל משנת הלימודים הרביעית ניתנת האפשרות לחלק מן התלמידים להשלים לימודי תעודה המחייבת הגשת תזה, על בסיס מחקר מדעי המתבצע אחד מכוני המחקר המסונפים לאקדמיה הרוסית למדעים, ביניהם מכון לבדב לפיזיקה והמכון לפיזיקה תאורטית וניסויית.
להבדיל מלימודי תואר ראשון במדעים באוניברסיטאות באירופה ובארצות הברית, הלימודים ב-MEPhl מתמקדים בעבודת מחקר מעשית ופחות בשיעורים בכיתות לימוד.
בין בוגרי MEPhl יש זוכי פרס נובל, חברים באקדמיה הרוסית למדעים וזוכי פרסים לאומיים מדעיים.
ניקולאי בסוב - חתן פרס נובל לפיזיקה, 1964.
איגור תם - חתן פרס נובל לפיזיקה, 1958.
איגור קורצ'טוב - אבי פצצת האטום הסובייטית.
לב גורקוב - חלוץ בתחום מוליכות-על.
פאבל צ'רנקוב - חתן פרס נובל לפיזיקה, 1958.
איליה פרנק - חתן פרס נובל לפיזיקה, 1958.
אנדריי סחרוב - אבי פצצת המימן הסובייטית, חתן פרס נובל לשלום, 1975.
ניקולאי סמיונוב - חתן פרס נובל לכימיה, 1956.
האוניברסיטה הלאומית של בנגלדש (בבנגלית: জাতীয় বিশ্ববিদ্যালয়, বাংলাদেশ) היא האוניברסיטה הלאומית של בנגלדש.
המוסד משמש בעיקר כאוניברסיטת־אם המורשה להעניק תארים אקדמיים לסטודנטים באמצעות רשת מכללות ומוסדות מקצועיים ברחבי המדינה שמסונפים אליה.
מטה האוניברסיטה שוכן בגזיפור שבפאתי הבירה דאקה.
האוניברסיטה היא השנייה בגודלה בעולם כולו במספר התלמידים הרשומים בה.
האוניברסיטה הלאומית של סינגפור היא אוניברסיטת מחקר אוטונומית בסינגפור אשר נוסדה בשנת 1905 כמכללה לרפואה, מה שהופך אותה למוסד האקדמי הוותיק במדינה.
בנוסף על כך, האוניברסיטה היא גם הגדולה ביותר בסינגפור, כמו כן נחשבת לאוניברסיטה הטובה ביותר באסיה.
הקמפוס המרכזי של NUS נמצא בחלק הדרומי-מערבי של סינגפור, ומשתרע על שטח של כ-0.58 מייל רבוע.
האוניברסיטה חברה במספר בריתות ושיתופי פעולה במזרח אסיה וברמה הגלובלית; באיגוד המוסדות להשכלה גבוהה בדרום מזרח אסיה (ASAIHL), ברשת אוניברסיטאות איגוד מדינות דרום-מזרח אסיה (AUN), ברשת אוניברסיטאס 21, באיגוד של אוניברסיטאות חבר העמים הבריטי (ACU), בהתאגדות אוניברסיטאות האוקיינוס השקט (APRU), ב (IARU) ובפורום מנהיגי האוניברסיטאות העולמי (GULF).
בספטמבר 1904 התקבלה יוזמה מקומית להקים מכללה מקומית לרפואה.
בשנת 1912 קיבל בית הספר לרפואה תרומה של 120 אלף דולר מקרן על שמו של אדוארד השביעי, מלך הממלכה המאוחדת.
בשנת 1928 הוקם בית ספר למדעי החברה ואמנויות.
בשנת 1949 התאחדו שני המוסדות לכדי מוסד אחד כדי לספק את הצרכים להשכלה גבוהה של פדרציית מלאיה וסינגפור.
הצמיחה המהירה של המוסד גרמה להקמת קמפוס בסינגפור וקמפוס בקואלה לומפור.
הקמפוס בסינגפור הוכרז כאוניברסיטה הלאומית בשנת 1962. אוניברסיטה זו אוחדה עם אוניברסיטה נוספת בשנת 1980.
האוניברסיטה כוללת 17 פקולטות ובתי ספר:
בית הספר להסמכה בהנדסה ומדע
האוניברסיטה הלאומית של סינגפור נחשבת לאחת מן הטובות בעולם:
דירוג QS לאוניברסיטאות - מיקום 8 (2024)
דירוג QS לאוניברסיטאות - מיקום 3 (2024)
האוניברסיטה הטכנית של מינכן היא אוניברסיטת מחקר עם קמפוסים במינכן, בגרכינג ליד מינכן, בהיילברון, באוטוברון, ב ובסינגפור.
בשנת 2006 יסדה את ברית אוניברסיטאות יורו-טק יחד עם האוניברסיטה הטכנית של דנמרק.
האוניברסיטה חברה בברית העולמית של אוניברסיטאות טכנולוגיות, באיגוד אוניברסיטאות חבר העמים הבריטי (ACU) ובברית TU9, איגוד האוניברסיטאות הטכנולוגיות היוקרתי בגרמניה.
בין בוגרי האוניברסיטה הטכנית של מינכן נימנים 18 חתני פרס נובל, 24 זוכי פרס לייבניץ ו-31 חברי IEEE.
לאוניברסיטה 92,500 בוגרים ברחבי העולם, 12,051 מועסקים, מתוכם 7,883 סגל אקדמי ובהם 666 פרופסורים.
נקודות ציון בהתפתחות האוניברסיטה על ציר הזמן
1868 - האוניברסיטה נוסדה על ידי המלך לודוויג השני.
1877 - המוסד קיבל את השם "האוניברסיטה המלכותית הבווארית הטכנית במינכן" (Königlich Bayerische Technische Hochschule München).
1901 - האוניברסיטה קיבלה הכרה לצורך הענקת תואר דוקטור.
1902 - אושרה בחירת העומד בראש האוניברסיטה בידי סגל ההוראה.
1930 - לתוך המוסד שולבו המכללה לחקלאות ולהכנת בירה ב-Weihenstephan.
1949–1954 - שוחזר המבנה המרכזי של האוניברסיטה לאחר שנהרס במלחמת העולם השנייה.
נבנו בניין מנהלה ובניין ספריה.
1957 - האוניברסיטה קיבלה מעמד משפטי של מוסד ציבורי.
1958 - כור מחקר גרכינג ליד מינכן סופח רשמית לאוניברסיטה.
1967 - נוסדה הפקולטה לרפואה
1970 - שמו של המוסד שונה ל"האוניברסיטה הטכנית של מינכן".
1993 - נוסדה הפקולטה לאינפורמטיקה
2000 - הקמת מרכז למדעי החיים ומדעי המזון בווינשטפאן.
2002 - נוסד המכון הגרמני למדע וטכנולוגיה בסינגפור בשיתוף פעולה עם האוניברסיטה הלאומית של סינגפור.
2005 - נוסד המכון ללימודים מתקדמים.
2006 - האוניברסיטה הוכרזה כאחת משלוש האוניברסיטאות הבולטות בגרמניה במצוינות.
2009 - נוסד בית הספר לחינוך.
2012 - האוניברסיטה הוכרזה כאחת מ-11 האוניברסיטאות הבולטות בגרמניה במצוינות.
יסוד בית הספר הפוליטכני של מינכן
בשנת 1868 ייסד המלך לודוויג השני את בית הספר הפוליטכני של מינכן, מוסד אשר קיבל מעמד של אוניברסיטה.
החל משנת הלימודים 1877–1878 הותר המוסד הרשאה מלכותית ונקרא "האוניברסיטה המלכותית הבווארית הטכנית במינכן".
מנהל האוניברסיטה הראשון היה ראש החוג לשעבר להנדסה, קארל מקס באומרפלד.
בשנת ייסוד האוניברסיטה היא עברה למשכנה בבניין חדש בכיכר ארקיסשרסה (Arcisstrasse).
באותה עת למדו באוניברסיטה 350 סטודנטים ובין אנשי הסגל היו 24 פרופסורים ו-21 מרצים.
המוסד פעל בחמישה תחומים: מחלקה כללית (מתמטיקה, מדעי הטבע, מדעי הרוח, משפט וכלכלה); מחלקה הנדסית (הנדסת מבנים ומדידה); מחלקה לארכיטקטורה; מחלקה טכנית ומכניקה; מחלקה טכנית וכימיה.
בשנת 1872 נוספה מחלקה לחקלאות.
בשנת 1901 התירה המדינה לאוניברסיטה להעניק תואר דוקטור ובשנת 1902 הוענקה לסגל האוניברסיטה הזכות לבחור את מנהלם.
לתקופת מה, בתחילת המאה ה-20, כאשר היו בה בין 2,600 ל-2,800 תלמידים, היא הייתה האוניברסיטה הטכנית הגדולה במדינה.
בשנת 1905 סיימה אישה ראשונה את לימודיה באוניברסיטה, במחלקה לארכיטקטורה, זאת לאחר שממשלת בוואריה התירה לנשים ללמוד באוניברסיטה טכנית.
אולם לאורך שנים אחוז הנשים בין תלמידי האוניברסיטה היה זניח.
כך לדוגמה, בסמסטר חורף 1913–1914 רק 0.6 אחוז מבין תלמידי האוניברסיטה היו נשים.
בתקופה רפובליקת ויימאר קוצצו באופן ניכר תקציבי האוניברסיטה ובשנים 1918–1919 ושוב בשנים 1928 ו-1933 היו בה מאבקים פוליטיים עזים ביוזמת גורמים רדיקליים.
בסמסטר חורף 1930–1931 התאחדות הסטודנטים הנאצים הפכה לראשונה לארגון הסטודנטים הגדול באוניברסיטה.
האוניברסיטה הטכנית של מינכן הצליחה להגדיל את תחומי ההוראה על ידי קבלת הניהול במספר מכללות קטנות יותר שלא הצליחו להמשיך ולפעול באופן עצמאי.
בשנת 1922 המכללה המסחרית של מינכן הפכה למחלקה השביעית של האוניברסיטה: המחלקה לכלכלה.
בשנת 1930 הפכה המכללה לחקלאות ולימודי מבשלה לחלק מן האוניברסיטה.
יחידת החקלאות במכללה סופחה למחלקה לחקלאות באוניברסיטה, אשר פעלה בתחום העיר מינכן עד לשנת 1947 בטרם הועברה אל מחוץ לעיר.
לימודי המבשלה הפכו למחלקה השמינית באוניברסיטה: טכנולוגיית מבשלה ופעלה בקמפוס וויינשטפן, קמפוס אשר החל לפעול עוד בשנת 1804 כבית ספר לחקלאות, אשר קיבל מעמד אקדמי בשנת 1895 והפך לאוניברסיטה בשנת 1920.
בשנת 1934 עבר המוסד שינוי ארגוני ושמונה המחלקות אורגנו לשש פקולטות.
בשנת 1940 נערך שינוי ארגוני נוסף באוניברסיטה לחמש פקולטות: מדעים כלליים, הנדסה מבנית, הנדסה מכנית, חקלאות ולימודי מבשלה.
בתקופת הרייך השלישי השלטון הוא שקבע את זהות העומד בראש האוניברסיטה ומעמדה העצמאי נפגע באופן משמעותי בתחומים אקדמיים, כגון מינויים חדשים וקידום אנשי סגל.
על פי החוק לשיקום שירות המדינה המקצועי פוטרו מן האוניברסיטה מרצים שאינם בני הגזע הארי ואלה שהיו נשואים לנשים שאינן בנות הגזע הארי, כמו גם מרצים שדעותיהם הפוליטיות "אינן רצויות".
ארגוני הסטודנטים הנאצים פעלו באופן נמרץ באוניברסיטה לצרף תלמידים לארגוניהם.
החל משנת 1938 לא הורשו תלמידים יהודים באוניברסיטה לסיים את חוק לימודיהם ולקבל תואר אקדמי.
מחקרים רבים באוניברסיטה התמקדו בתחומים צבאיים כחלק מן המאמץ הלאומי לחימוש.
רק מעטים מקרב אנשי הסגל והתלמידים העזו להביע התנגדות לצעדי המשטר באוניברסיטה.
האוניברסיטה חדשה את פעילותה, לאחר תום מלחמת העולם השנייה, בחודש אפריל 1946. אותה עת 80% מן המבנים באוניברסיטה נהרסו בהפצצות.
במשך שנים התנדבו תלמידי תואר ראשון באוניברסיטה לעבודות הבנייה, בשיקום מבני הקמפוס.
בשנת 1946 הועברה המחלקה לכלכלה באוניברסיטה לידי אוניברסיטת מינכן.
בחודש דצמבר 1957 קיבלה האוניברסיטה מעמד חוקי של מוסד ציבורי.
בשנת 1958 אימצה האוניברסיטה חוקה ראשונה.
בשנות ה-60 של המאה ה-20 ידעה האוניברסיטה גידול מהיר במספר התלמידים.
בשנת 1967 נוסדה הפקולטה לרפואה באוניברסיטה, הפקולטה פועלת בשני אתרים בעיר.
המשבר הכלכלי בשנות ה-70 פגע קשות בתנאי הלימוד.
בחודש מאי 1968 ציינה האוניברסיטה מאה שנים להיווסדה.
אותה עת היו במוסד שש פקולטות, 168 קתדרות ומכונים, כ-8,400 תלמידים לתואר ראשון וכ-5,700 אנשי סגל ועובדים.
בשנת 1972 נחנך מרכז הספורט של האוניברסיטה, בשטח הפארק האולימפי של אולימפיאדת מינכן.
באוגוסט 1970 שונה שמו של המוסד ל"האוניברסיטה הטכנית של מינכן".
בנוסף הוקמו מספר מכונים בין-תחומיים, תחילה לתכנון אזורי ומחקר סביבתי וכן מכון למדעי הספורט.
בשנת 1992 נוספה לאוניברסיטה פקולטה לאינפורמטיקה, אשר התפצלה מתוך הפקולטה למתמטיקה ואינפורמטיקה.
בשנת 2002 נוספה פקולטה למדעי הספורט ופקולטה לכלכלה.
החל משנת 2023, האוניברסיטה הטכנית של מינכן מאורגנת בשבעה בתי ספר ומחלקות:
האוניברסיטה בדירוגעולמיARWU59 Times World30= QS37
על פי דירוג אקדמי של אוניברסיטאות בעולם לשנת 2023, TUM מדורגת במקום 59 בעולם.
בלימודי מדעי המחשב המוסד דורג במקום 51–75 בעולם.